Odense Adresse-Contoirs Efterretninger, 1793-07-26
Paris, den 12te og 15de Juli. Uagtet den daglig tiltagende Crisis udvortes og indvortes er Paris dog opfyldt med Rolighed og Glæde. Der høres ingen Røverier eller Mord, Spadseregangene ere fulde at nydelig pyntede Damer, og Skuespilhusene vrimle af Mennesker, men i Sektions=Forsamlingerne er det ikke slet saa muntert, hvor man skal trække Lod om 1800 Rekruter; disse ere bestemte til Fraternisations=Armeen ved Evreux. General Wimpsen, som fører Calvados=Armeen imod Paris, skal allerede være der, og have udgivet en Proclamation. Lacroix reiser om i Egnen ved Vernøn og hverver Venner for det herskende Partie med 2 Millioner; og Albitte og Dubois-Crance har samme Ærinde i det sydlige Frankerige. Departementet de " Herault har foreenet sig med det i Gironde imod Paris, og nedsat et Velfærds Udskud i Montpellier, der har gjort det Forslag, at aftakke de gamle Conventslemmer og vælge nye over hele Frankerige. Cambon har igaar denunceret N. C. et nyt Project, hvori General Dillon, som blev arretteret i forrige Uge, har været forviklet. Det gik ud paa at give Frankerige en Konge; Dillon skulde commandere Tropperne, der skulde dække Udførelsen. Man havde vildet fornagle Allarm Kanonerne, bemægtige sig Sektions=Kanonerne, foranstalte et stort Opløb, begive sig til Temple og proclammere Ludvig 17. Et Forhør over Dillon har stadfæstet det Væsentlige heri, skiønt han ikke vilde bekiende, at det sigtede paa en Konge. Cambon aflagde i Velfærds Udskuddets Navn denne Beretning: Paa den nordlige Grændse staaer en Armee ligesaa stærk som den fiendtlige; Gendarmeriet er sat paa en respectabel Fod, og Disciplinen atter indført ved Armeen; den italienske Armee har besat fordeelagtige Poster, og kan beskytte Villa, Franca og Niza mod fiendtlige Angreb. Garnisonen i Perpignan er 8000 til 10000 Md. stærk. J Lavande, er der nu 60000 Md. fortreffelige Tropper, og en Forstærkning af 17000 Md. bliver nu orgarniseret. Assignaternes Miscredit er blot Kunstgreb af indvortes og udvortes Fiender. De offentlige Udgivter har i sidste Maaned været 120 Millioner ringere end i forrige. Nu hedder dette Udskud, Udskuddet af de Ni. General Vestermann er af Jnsurgenterne fordrevet fra det erobrede Chatillon, og har med Tab af 11 Kanoner trukket sig tilbage. Modener. Sandoz, som flygtede medens hans Tropper vandt Seier, har N. C. decreteret Arrest, og at han skal overleveres til RevolutionsTribunalet. De ved Nantes Slagne Jnsurgenter have siden samlet sig og kastet gloende Kugler ind i Byen, men ere ved et Udfald tilhagedrevne. General Servan har erobret den spanske Leir paa et Bierg, som kaldes Ludvig 14. Paa Bidassaa har Spanierne gjort forgieves Forsøg paa at trænge ind paa det franske Gebeet. En fransk Kaper-Capitain har med 20 af sine Folk brudt ud af sit Fængsel i Alicante, bemægtiget sig et lille Fartøi ved Stranden, og er lykkelig ankommet i Toulon. Paa Corfica har Paali bemægtiget sig Ajaccio, og sparer hverken Jacobinernes Liv eller Eiendom. Jgaar trak Mairen Pache og hele Menigheds=Raadet, igjennem N. C. Sahl i dyb Sorg over Marats Død, med udkiemte Haar og uraget Skiæg. Mange lode sig see for Gitteret, som forlangte deels en ny uhørt Straf for Marats Morderske, deels at inds. Torturen, for at opd. hendes Medskyldige, deels Pantheon for Marat, uden at bie 20 Aar; og dette var uden Tvivl det fornuftigste af det alt, thi kommer han der ikke strax, saa kommer han der neppe siden. - Den 13de bleve 9 anseelige Borgere fra Orleans henrettede, som skulde være Medskyldige i Jacobine ren Bourdeaus forehavte Mord. Døende raabte de: Republikken leve! og Folket saae med koldt Blod derpaa. Forgiæves bad deres Ægtefæller N. C. om Naade for deres Mænd. Jacobinerne raabte: til Dagens Orden, og det skeete. - J Dag veed man authentisk at Avignon er indtaget af de mod Paris marscherende Maseiller, og Jacobinerne ere afvæbnede. Der skal endnu ingen Forandring vare skeet i Egalttes Fangenskab, men den berygtede Jourdan skal have endt sit Liv under Guill. Det er decreteret at det Versailler Slot skal forvandles til et Gymunasium og Lycum. Paa Exministeren Neckers Klage over de sidste Maj, paa Grund af, at han var en Emigrant negtede Renter af 2 Millioner, som han for 17 Aar siden havde nedlagt i den offentlige Skat har N. C. decreteret: N. C. opsetter at afsige Dommen over det Spørgsmaal, om Exminister Necker er at ansee som Emigrant eller ikke, og suspenderer Renternes Udbetaling af de 2 Millioner, eftersom Creditor endnu er Nationen Regnskab skyldig for sit førte Ministerium, Høsten falder allevegne fortreffelig ud, og blot de Lænker der ere lagte paa Kornhandelen angives som Aarsag til Dyrheden.